挽程子山侍講
作者：李流謙
朝代：宋

paragraphs: 我昔先君子，爲公義林引。
論儒摘寡要，太史固坐井。
期公非苟知，力行福黎蠢。
螭坳千載逢，鳳池一跬近。
獨妍當衆媸，隠憂觸羣慍。
頗覺游梁倦，終成弔湘恨。
聲名出寒餓，圭組憎薄命。
綸言表厄陳，衮札囊束筍。
傳家侈榮渥，尚足破孤憤。
腸折八哀詩，涕墮五君詠。
長歌餞公歸，木脫西風勁。